kardosdrur/scandi-wiki huggingface dataset:
Aleksander Wolszczan

Alexander Wolszczan (født 29. april 1946 i Szczecinek i Polen) er astronom og opdagede i 1990 planeterne, der kredser om pulsaren PSR B1257+12. Han opdagede i 2002 den fjerde exoplanet PSR B1257+12 D sammen med en gruppe polske astronomer. Nu bor han i USA og underviser i astrofysik.

Astronomer fra Polen
Hakha

Hakha er hovedstaden i Chin, en vestlig region af Burma. Hakha har omkring 20.000 indbyggere. Byen er placeret i den nordøstlige del af Chin, 1.829 meter over havets overflade.

Burma
Byer i Chin
Matupi

Matupi er den næststørste by i Chin i Burma. I 1994 var det totale indbyggertal på 47.072.

Byer i Chin
Håvard Nordtveit

Håvard Nordtveit (født 21. juni 1990 i Vats, Norge) er en norsk fodboldspiller, der spiller som forsvarsspiller i Hoffenheim. Han har tidligere spillet for blandt andet Borussia Mönchengladbach.

Klubkarriere 
Efter at have spillet sin første sæson som seniorspiller i norske FK Haugesund, skiftede Nordtveit til Arsenal i sommeren 2007. Skiftet blev officielt den 11. juni, og han blev tilknyttet klubbens reserveholdstrup, hvor han desuden blev anfører.

For at give Nordtveit mere førsteholdserfaring valgte Arsenals manager Arsène Wenger i 2008 at udleje nordmanden til spanske UD Salamanca, hvor han dog heller ikke nåede mange kampe på højeste niveau. Han vendte tilbage til London-klubben den 29. oktober 2008, og blev igen tilknyttet reserveholdstruppen. Siden da har han også været udlejet til Lillestrøm SK i hjemlandet samt tyske 1. FC Nürnberg.

Landshold 
Nordtveit har spillet flere kampe for de norske ungdomslandshold, som han har repræsenteret på både U-16, U-17, U-18, U-19 og U-21-niveau. Han står (pr. april 2018) noteret for 38 kampe og to scoringer for A-landsholdet.

Eksterne henvisninger 

Fodboldspillere fra Norge
Fodboldspillere fra Arsenal F.C.
Fodboldspillere fra UD Salamanca
Fodboldspillere fra Lillestrøm SK
Fodboldspillere fra 1. FC Nürnberg
Fodboldspillere fra FK Haugesund
Troldborg Ring

Troldborg Ring er en cirkulær tilflugtsborg som er placeret på et bakkefremspring, hævet 70 meter over Vejle Ådal, og med et meget brat fald ned mod det vadested over ådalen, hvor Ravningbroen senere blev bygget. Borgen var omgivet af en vold, der måler 60 meter i diameter.

Borgen er opført i jernalderen, år 100-200 e.Kr., og har været benyttet indtil år 400.

Andre teorier 
Der findes dog teorier om, at borgen igen kommer i brug senere, og at den spiller en vigtig rolle i forbindelse med Ravningbroen, som blev bygget i år 979-980. Teorien går ud på, at man har brugt borgen til at kunne signalere mellem Ravningbroen og kongebyen Jelling ved hjælp af bål.

Der er fundet flere lag af brændt materiale på stedet, og der er kun 10 km., og ingen terrænmæssige forhindringer i fugleflugtslinjen, imellem de to lokaliteter.

Eksterne Henvisninger 
1001 Fortællinger om Danmark – Troldborg Ring

Danmarks historie
Skandinavisk jernalder
Fæstningsanlæg i Danmark
Bygninger, konstruktioner og anlæg i Vejle Kommune
The Great Exhibition

The Great Exhibition of the works of industry of all nations (Den store udstilling af industriens arbejde fra alle nationer) også kendt som The Crystal Palace exhibition, var en international udstilling, der blev afholdt i Hyde Park i London, Storbritannien, fra 1. maj til 15. oktober 1851. Det var den første i en serie af verdensudstillinger, der blev populære op igennem det 19. århundrede. Den store udstilling blev organiseret af, blandt andre, Henry Cole og Prins Albert af Sachsen-Coburg og Gotha, Dronning Victorias gemal. Den blev besøgt af flere kendte mennesker på den tid, så som den franske royale familie og forfatterne Charlotte Brontë og George Eliot.

Baggrund 
The Great Exhibition of the Works of Industry of all Nations blev arrangeret af Prins Albert af Sachsen-Coburg og Gotha, Henry Cole, Francis Henry, Charles Dilke og flere medlemmer af Royal Society for the Encouragement of Arts, Manufactures and Commerce, som en hyldest til den moderne industris teknologi og design. Prins Albert, dronningens gemal, var en stor fortaler for en selvfinansieret udstilling, og regeringen blev overtalt til, at grundlægge Royal Commission for the Exhibition of 1851, der skulle undersøge muligheden for at holde en sådan udstilling.

En speciel bygning, der blev kaldt The Crystal Palace, blev designet af Joseph Paxton, til at huse udstillingen.

Seks millioner mennesker, det samme som en tredjedel af britanniens indbyggertal på den tid, besøgte udstillingen. Den indbragte et overskud på £186.000, der blev brugt til, at grundlægge Victoria and Albert Museum, Science Museum og Natural History Museum, der alle blev bygget syd for udstillingsområdet, der blev kaldt Albertopolis.

Udstillingerne kom ikke kun fra Storbritannien, men også fra kolonier som Australien, New Zealand og Indien, og lande som Danmark, Frankrig og Schweiz. I alt var der 13.000 udstillinger.

Referencer

Eksterne henvisninger 
 Officiel hjemmeside (BIE) EN/FR

Verdensudstillinger i Storbritannien
Verdensudstillinger
Begivenheder i 1851
Kultur i London
Ånge

Ånge er en by i Medelpad i Sverige og hovedby i Ånge kommun.

Ånge ligger ved elven Ljungan og Riksväg 83 og er et jernbane-knudepunkt hvor Mittbanan og Norra stambanan mødes.
Derfor fandtes her en af Posten AB's større sorteringscentraler.

I Ånge mener man at Sveriges geografiske midtpunkt ligger.

Kendte profiler fra Ånge 
 Musikgrupperne Takida

 Fodboldstræneren Lars Lagerbäck

 Ishockeyspilleren Samuel Påhlsson, har bl.a. spillet for Modo Hockey, Frölunda HC, Tre Kronor, Anaheim Mighty Ducks, Chicago Blackhawks & Columbus Blue Jackets.
Hans Mikkelsen Ravn

Hans Mikkelsen Ravn (også Johannes Michaelis Corvinus, 1610 ved Grenå – 10. august 1663 i Ørslev i Vester Flakkebjerg Herred) var en dansk forfatter, litterat, skolemand og præst, især kendt for Heptachordum danicum fra 1646, et af de første musikteoretiske arbejde i Danmark.

Kort efter at have taget teologisk attestats fik Ravn ansættelse som hører, hjælpelærer, ved Herlufsholm Skole og snart efter som rektor ved Slagelse Skole, hvor han sad i 12 år (1640—52), da han blev kaldet til sognepræst i Ørslev og Bjerre. Ravn interesserer i første række ved sin sans for modersmålets velklang og ved sine studier over rytmiske og metriske forhold i dansk poesi. I så henseende kan henvises til hans Rhytmologia danica (1649) foruden til nogle utrykte bidrag til det danske sprogs historie. Også pædagogiske spørgsmål har Ravn syslet med og udtalt sin formening i en meget frimodig skrivelse om, hvorledes skolevæsenet rettest burde ordnes.

Heptachordum danicum fra 1646
Det skrift, til hvilket Ravns navn dog først og fremmest er knyttet, er hans Heptachordum danicum (1646), det første arbejde i sin slags, en blanding af en musikteori, kompositionslære og udsigt over musikkens historie i Danmark, lige fra skjaldene, Saxo og kæmpeviserne, til hvis foredrag han knytter fine bemærkninger, og ned til forfatterens egen tid. Til slut giver han i en særlig afhandling, "Logistica harmonica", en udvikling af de for tonerne gældende matematiske forhold.

Litteratur anvendt af J. Clausen i DBL:
Afhandling af H.F. Rørdam i Historisk Tidsskrift, III, 4;
Angul Hammerich: Musikken ved Christian IV’s Hof, 1892.

Kilde 
 Opslag af bibliotekar J. Clausen i Salmonsen (Salmonsens Konversationsleksikon, 2. udgave, bd. 19, s. 963)

Eksterne henvisninger 
 En udførligere biografi af kirkehistoriker H.F. Rørdam og musikhistoriker V.C. Ravn i DBL, 1. udgave, bd.13, s. 539

Faglitterære forfattere fra Danmark
Præster fra Danmark
Musikteoretikere
Dansksprogede forfattere fra Danmark
The Invisible

The Invisible er en amerikansk film fra 2007, instrueret af David S. Goyer. Det er en teenager-thriller med Justin Chatwin, Margarita Levieva, Chris Marquette, Marcia Gay Harden, og Callum Keith Rennie i hovedrollerne. Den er baseret på bogen Den Osynlige af Mats Wahl.

Filmen handler om den artige dreng Nick Powell gør altid hvad man forventer af ham, men en nat bliver han overfaldet og dræbt af den brutale pige Annie Newton. problemet er bare at han ikke helt er død, og han er nu usynlig for alle end Annie der nu måske er den eneste der kan rede ham fra at dø helt.

Historien er filmatiseret i Sverige i 2002 under titlen Den Osynlige.

Eksterne Henvisninger 
 
 Officiel hjemmeside

Film fra 2007
Gyserfilm fra USA
Exposition Universelle (1855)

Exposition Universelle var en international udstilling afholdt på Champ-de-Mars i Paris, fra 15. maj til 15. november 1855. Dens fulde officielle navn var Exposition Universelle des produits de l'Agriculture, de l'Industrie et des Beaux-Arts de Paris 1855.

Udstillingen var en stor begivenhed i Frankrig, der på den tid blev regeret af Napoleon 3. Den fulgte Londons Great Exhibition fra 1851, og havde sin egen pendant til The Crystal Palace, Palais d'industrie. 

Ifølge den officielle rapport, besøgte omkring 5 millioner mennesker udstillingen.

Eksterne henvisninger 

1855
Begivenheder i 1855
Trouble (band)

Trouble er et amerikansk doom metal-band, kendt som pionerer indenfor genren sammen med bands såsom Candlemass og Saint Vitus. Bandet skabte en speciel stil ved at tage inspiration fra de britiske heavy metal-bands Black Sabbath og Judas Priest, samt psykedelisk rock fra 1970'erne. Gruppens to første album, Psalm 9 og The Skull er blevet betegnet som milepæle indenfor doom metal, mens deres tidlige udgivelser i 1990'erne gennem Def American snarere viste en stoner metal-musikstil. Efter seks studiealbum og turnéer gennem USA og Europa gik Trouble i opløsning i 1996, men blev gendannet seks år senere for at udgive deres syvende studiealbum gennem Escapi Music. 

Bandets kerne har været sanger Eric Wagner (senere erstattet af Kory Clarke), guitaristerne Rick Wartell og Bruce Franklin, samt trommeslager Jeff Olson. De er også kendt for deres tidlige sangteksters spirituelle indhold; deres første pladeselskab, Metal Blade Records, markedsførte i 1980'erne bandet som "White metal" (set i forhold til den begyndende black metal-bevægelse).

Medlemmer 
Trouble har haft flere udskiftninger i deres line-up, og Bruce Franklin og Rick Wartell er de eneste permanente medlemmer.

 Note: Trouble var opløst i perioden 1996-2002.

Diskografi

Studiealbum 
 1984: Psalm 9
 1985: The Skull
 1987: Run to the Light
 1990: Trouble
 1992: Manic Frustration
 1995: Plastic Green Head
 2007: Simple Mind Condition
 2008: Unplugged
 2013: The Distortion Field

Opsamlings- og livealbum 
 1983: Trouble Live
 1990: Trouble Live Dallas Bootleg
 2006: Live in Stockholm (dvd)
 2008: Trouble Live in L.A.
 2010: Live in Palatine 1989
 2010: Live in Schaumberg 1993
 2011: Live 1983
 2011: Black Shapes of Doom

Fodnoter

Eksterne henvisninger 

 Officiel hjemmeside 

Doom metal-grupper
Metalgrupper fra USA
Musikgrupper fra 1979
International Exhibition (1862)

International Exhibition, eller Great London Exhibition, var en verdensudstilling afholdt i South Kensington i London, fra 1. maj til 1. november 1862. Udstillingen blev sponseret af Royal society of Arts, Manufactures and Trade, og havde 28.000 udstillere fra 36 lande. Udstillingen havde 6.1 millioner besøgende, og havde et overskud på £790. 

Udstillingen udgjorde 9 ha, i en bygning designet af Francis Fowke, og bygget af Charles og Thomas Lucas og Sir John Kelk. Bygningen kostede £300.000, der blev dækket af indtægter fra The Great Exhibition. 

Udstillingen blev en fiasko, sammenlignet med The Great Exhibition i 1851.

Verdensudstillinger i Storbritannien
Begivenheder i 1862
London
Brixx

Brixx var et musikband fra Danmark, der deltog i og vandt Dansk Melodi Grand Prix 1982 med sangen "Video video".

Ved det Eurovision Song Contest i Harrogate, England, endte "Video video" som nummer 17 ud af de 18 deltagere.

Gruppen var opkaldt efter forsangeren, Jens Brixtofte, der også havde skrevet sangen. Et andet medlem af gruppen, John Hatting, deltog senere i flere danske grandprix'er i duoen Trax, og han har skrevet sange til andre grandprix-deltagere.

Diskografi

Singler 
 "Video video" (1982)
 "Skolen er forbi" (1982)

Referencer

Eksterne henvisninger 
 

Vindere af Dansk Melodi Grand Prix
Deltagere ved Eurovision Song Contest 1982
Danmarks Eurovision Song Contest-deltagere
Musikgrupper fra Danmark
Musikgrupper fra 1982
Deltagere ved Dansk Melodi Grand Prix 1982
Arrild

Arrild er en landsby i det Sønderjylland med  i Arrild Sogn. Landsbyen ligger i Tønder Kommune og tilhører Region Syddanmark. I den lille landsby finder man Arrild Kirke i romansk stil omkring år 1350.

Mellem Arrild og Hønning Plantage ligger Arrild Ferieby, som består af 400 feriehuse og en campingplads, der hvert år besøges af danske og tyske turister.

Fra Arrild er der 10 km til Toftlund, 14 til Løgumkloster, godt 14 til Skærbæk og godt 36 km til Aabenraa.

Galleri

Eksterne henvisninger 
 Arrild Ferieby
 Arrild Kirke
 Tønder Kommune

Kilder 

Byer i Tønder Kommune
Byer i Sønderjylland (under den danske stat)
Byer og bydele med genforeningssten
Fugazi

Fugazi er et post-hardcore indie-rockband fra Washington D.C., dannet i 1987. Bandet består af Ian MacKaye (guitar, vokal), Guy Picciotto (guitar, vokal), 
Joe Lally (bas) og Brendan Canty (trommer).

Diskografi

Se også 
Minor Threat
Rites of Spring

Kilder 
 Interview at The Land Salmon with lead singer Ian Mackaye 
 Interview by Loserdom zine with bassist Joe Lally in October 2002 
 Fugazi's page at Allmusic

Eksterne henvisninger 

Official Dinosaur Jr site 
 Fugazi Dischord
 Southern distribution page 
 Dischord Records  — The band's record label.
 

Rockgrupper fra USA
Indierockgrupper fra USA
Farvefjernsyn i Danmark

Farvefjernsyn i Danmark. Man benytter PAL (Phase Alternating Line) udviklet af Telefunken. Systemet benyttes i det meste af Europa. I Danmark bruges normerne PAL-B og PAL-G til kabel-tv. Analogt antenne-tv blev lukket 1. november 2009. Til digitalt antenne-tv bruges DVB-T.

Farvefjernsyn i Danmark kunne i 1967 kun opleves på tysk tv, hvis man boede tæt på Tyskland. Kabel-tv fandtes ikke dengang

Tyskland var allerede i gang med forsøgsudsendelser.
Om dagen et farvebillede om aftenen levende billeder.
Farvekameraet havde på den tid et problem. 
Det var ikke velegnet til sportsudsendelser hvor alt gik hurtigt. Der opstod ”faner” hvis noget gik hurtigt.

Farvefjernsyn i Danmark blev først sendt i marts 1967 på UHF fra forsøgssenderen i Gladsaxe.

Den 28. juli 1967 blev der sendt et prøvebillede på K7 Rangstrupsenderen. Man benyttede en Philips PM 5552 Farve TV generator.

Den 26. august 1967 blev det tyske program "Gala-Abend der Schallplatte" transmitteret og set af ca. 400 danske seere.

I februar 1968 blev åbningen af de olympiske vinterlege i Grenoble ligeledes transmitteret i farver.

Den 12. februar 1969 blændede DR op for kulør på skærmen.

12. februar 2009 fejrede DR fjernsynets 40 år i farver.

Udsendelsen ”Klar i Studiet” med Flemming Madsen og Jens Bom var i farve.

Se også 
 Fjernsyn i Danmark. 
 DR Danmarks Radio, tidligere Statsradiofonien.
 TV 2
 Elektronik, tuner, monitor, radio, DTT i Danmark, laser-tv, fladskærm, HDTV
 Danske tv-stationer
 HD tv-kanaler i Danmark
 Tv reklame
 Videooptager
 Video-kassette-optager
 Videokamera
 VHS
 S-VHS
 VHS-C
 S-VHS-C
 Betamax
 U-matic
 Dvd
 Blu-ray
 HD DVD
 Video 2000
 LaserDisc

Kilder 

Fjernsynsteknologi
Exposition Universelle (1867)

Exposition Universelle var en verdensudstilling afholdt på Champ-de-Mars i Paris, fra 1. april til 31. oktober 1867. 50.226 udstillere fra flere lande deltog. Udstillingen blev besøgt af godt 9 millioner mennesker.

Ducuing, François, Vol 1: L'Exposition universelle de 1867 illustrée: publication internationale autorisée par la Commission impériale.  (Paris: Bureaux d'Abonnements, 1867).
Ducuing, François, Vol 2: L'Exposition universelle de 1867 illustrée: publication internationale autorisée par la Commission impériale.  (Paris: Bureaux d'Abonnements, 1867).

1867
Begivenheder i 1867
Jesus Hopped The A-train

Jesus Hopped The A-train er et skuespil fra 2000 af den amerikanske dramatiker Stephen Adly Guirgis.

Handlingen

Stykket handler om Angel, der sidder varetægtsfængslet, mens han venter på at få sin sag for retten. Han er tiltalt for at have slået en vækkelsprædikant, der har hjernevasket hans bedste ven, ihjel. Egentlig ville Angel bare skyde prædikanten i røven for at forskrække og ydmyge ham, men noget gik galt og han døde. Angel føler ikke det er hans skyld. Men på de daglige gårdture i fængslet begynder han alligevel, at komme i tvivl.  Her møder han seriemorderen Lucius, der har slået otte tilfældige mennesker ihjel. Lucius har fundet Gud i fængslet. Angel har aldrig mødt Gud, og mens skyldfølelsen vokser i ham kommer han i tvivl om hvorvidt man kan blive tilgivet for sine synder.

Urpremiere
Jesus Hopped the A-train havde urpremiere på LAByrinth Theater i New York i 2000. Forestillingen var instrueret af Philip Seymour Hoffman.

Rollebesætningen: 
John Ortiz i rollen som Angel
Ron Cephas Jones i rollen som Lucius
Salvatore Inzerillo i rollen som Charlie
Elizabeth Canavan i rollen som Mary Jane 
David Zayas i rollen som Valdez

Danske opsætninger
Jesus Hopped the A-train havde danmarkspremiere den 11. maj 2004 på teatret Svalegangen i Århus, som en co-produktion mellem teatret Svalegangen og teatergruppen Von Baden. Forestillingen var instrueret af Morten Lundgaard. Skuespillet var oversat af Henrik Vestergaard.

Rollebesætningen:
Frederik Meldal Nørgaard i rollen som Angel
Henrik Vestergaard i rollen som Lucius 
Ole Thestrup i rollen som Charlie
Kett Lützhøft Jensen i rollen som Mary Jane
Anders Brink Madsen i rollen som Valdez

Skuespil som er oversat til dansk
Skuespil fra USA
Skuespil fra 2000
David Frost (tv-vært)

Sir David Paradine Frost, OBE (født 7. april 1939, død 31. august 2013), var en engelsk forfatter, journalist og tv-vært/kommentator kendt for sine politiske satirer på tv og for en række seriøse interviews af betydende politikere.

Det formentligt mest spektakulære interview, som Frost huskes for, var med den tidligere amerikanske præsident Richard Nixon efter dennes fratræden fra sit embede i 1970'erne.

Siden 2009 var Frost vært en gang ugentlig med programmet Frost Over The World på den engelsk-sprogede del af nyhedskanalen Al Jazeera, som er hjemmehørende i Doha, Qatar.

Referencer

Eksterne henvisninger 

 BBC News profil af David Frost 

Journalister fra Storbritannien
Briter i 1900-tallet
Briter i 2000-tallet
Arbejdskraftbesparende teknologi

Arbejdskraftbesparende teknologi er teknologier der indeholder optimeringsgevinster i forhold til mængden eller forbruget af arbejdskraft forbundet med at producere eller levere en specifik serviceydelse eller produkt. Arbejdskraftbesparende teknologier er primært anvendt som begreb i forhold til de serviceleverancer og produkter som skabes af det offentlige. Her anvendes termen dog bredt og kan bruges om alle former for teknologier som giver en optimerings- eller rationaliseringsgevinst i forhold til alle dele af ydelser eller arbejdsprocesser i det offentlige.

Teknologisk set står arbejdskraftbesparende teknologier således på en meget bred vifte af teknologiretninger og grene, da det indeholder alle former på teknologier med potentiale for arbejdskraftbesparelse. Rationaliseringsperspektivet giver rum til en stor del af automatiserings- og digitaliseringsteknologier, men også materialeteknologier, bygge- og anlægsteknologier, procesoptimeringsteknologier, designoptimeringsteknologier med mere er dækket af begrebet.

Til forskel fra det beslægtede begreb, velfærdsteknologi, omhandler arbejdskraftbesparende teknologier i tillæg til ovenstående, ikke alene teknologier til de offentlige velfærdsområder, men kan anvendes om alle arbejdsprocesser og ydelser. Det kan være alt fra optimering af administrative sagsgange, digitaliseret borgerservice, IT systemer til styring, kontrol og dokumentation af medarbejderrutiner, nye redskaber og metoder til undervisning eller uddannelse over offentlige toiletter med selvrensende overflader, nye tilgange og teknikker til offentlige anlægsopgaver og bygningsdrift, nye teknikker til produktion og vedligeholdelse af offentligt inventar og helt over i rationalisering af arbejdskraftforbruget forbundet med implementeringen af eksempelvis nye våbenplatforme i forsvaret, kommunikationsteknologier til politi og beredskab, automatiseret parkeringskontrol eller billettering, automatisk fartkontrol mm. Kort sagt hele mængden af offentlige ydelser og altså ikke alene opgaver som er velfærdsorienterede. 

Begrebet arbejdskraftbesparende teknologi har opnået udbredelse siden vedtagelsen af Finansloven for 2008 og anvendes som paraplybegreb for alle de teknologier der søges bragt i anvendelse i den offentlige sektor i forhold til at sikre effekter omkring frisættelse af medarbejderressourcer . ABT-fondes virke er et centralt element i begrebets udbredelse .

Referencer 

Sundhedsvæsen
Velfærd
Aldring
Teknologi
David Frost

David Frost kan henvise til flere personer:
 David Frost (tv-vært) (1939-2013) – britisk forfatter, journalist og tv-vært
 David Frost (diplomat) (født 1965) – britisk diplomat og livsvarigt medlem af Overhuset
Padjelanta Nationalpark

Padjelanta er den største nationalpark i Sverige og ligger i Lappland ved grænsen til Norge. Parken er i hovedsagen en højslette omkring søerne Vastenjaure og Virihaure. Om sommeren driver samer rendrift i omkring  Staloluokta og Arasluokta.

En del planter, som visse arter af Potentil, og grusnarv (Arenaria humifusa), findes ikke andre steder i Sverige. Typiske dyrearter er rensdyr, polarræv, lemming, sneugle, jærv og kongeørn.

Gennem parken går vandrevejen Padjelantaleden med overnatningshytter med en dagsetapes afstand.

Eksterne henvisninger 

Nationalparker i Sverige
Lappland
Handermelle

Handermelle er en lille landsby i Vester Ulslev Sogn på den sydlige del af Lolland. Landsbyen befinder sig i Guldborgsund Kommune og tilhører Region Sjælland. 

Stedet omtales første gang i 1454 på skrift. Navnets efterled, melle, betyder et stykke "jord med let, sandet karakter". Ordet genfindes i nabobyen Flårupmelle. Forleddets betydning er uvis.

Allerede 1552 omtales også den nærliggende lille havn, Handermelle havn, som er en af 6 småhavne på strækningen mellem Nysted og Rødbyhavn. Et kongebrev fra 1634 giver oven i købet egnens bønder ret til at udskibe varer fra havnen. Flere steder på havbunden ud for havnen, ligger der større ansamlinger af munkesten. De kan ses ved ekstreme lavvander. De vidner muligvis om import af mursten i middelalderen. Eksporten fra kysten bestod af korn og kvæg, og importen muligvis af salt og mursten. I dag bruges havnen kun af fiskere og strandjægere. 

Lige øst for byen lå til 1960 Strandby Skole.

Administrativt/kirkeligt tilhørsforhold

Tidligere 
Musse Herred, Ålholm Len, Ålholm Amt, Maribo Amt, Storstrøms Amt, Vester Ulslev sognekommune, Nysted Kommune
Fyens Stift

Nuværende 
Region Sjælland, Guldborgsund Kommune
Lolland-Falsters Stift, Lolland Østre Provsti, Øster Ulslev-Vester Ulslev-Godsted Pastorat, Vester Ulslev Sogn

Galleri

Eksterne henvisninger 

Kort over Vester Ulslev sogn med grænserne for landsbyerne Sørup, Sløsse, Vester Ulslev, Øllebølle, Sandager og Handermelle 
Trap Danmark (1955)
Maribo Amts stednavne (1954)
Krumsøarkivets årsskrift 1986

Lokaliteter i Guldborgsund Kommune
Lokaliteter på Lolland
Freeman Dyson

Freeman Dyson (født 15. december 1923, død 28. februar 2020) var en engelsk-født amerikansk fysiker og matematiker.

Dyson blev uddannet på det engelske Cambridge University og blev senere tilknyttet de amerikanske universiteter, Cornell University, Duke University og Princeton University hvor også Albert Einstein havde sit virke.

Under anden verdenskrig arbejdede Dyson i Royal Air Force Bomber Command.

Dyson er kendt for sine arbejder med kvantefeltteori, fast-stof fysik og atom-videnskab og han var tilhænger af atomar-nedrustning.

Referencer

Ekstern henvisning 

 Dyson's hjemmeside (engelsk) 
 Heretical thoughts about science and society

Fysikere fra USA